આવતા વર્ષના પદ્મ સન્માન માટે અરજી કરવાની છેલ્લી તારીખ 15મી સપ્ટેમ્બર છે. ઉલ્લેખનીય છે કે, મોદી સરકાર સત્તામાં આવ્યા પછી એ સુવિધા આપવામાં આવી છે કે પદ્મ સન્માન માટે કોઈપણ વ્યક્તિ કોઈના પણ નામની ભલામણ કરી શકે છે. સૂત્રો મુજબ, હોમ મિનિસ્ટ્રીને આ વખતે આ કેટેગરીમાં અત્યાર સુધીમાં 21,228 અરજી આવી છે. કોઈપણ વ્યક્તિ કોઈના યોગદાન વિશે વધુમાં વધુ 800 શબ્દોમાં તેના યોગદાનને જણાવતા પદ્મ સન્માન માટે નામાંકિત કરી શકે છે.